**Juhatuse 09. oktoobri 2018 koosoleku**

**PROTOKOLL**

kell 14-17 Tehnopoli nõupidamiste ruumis Jupiter.

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Margus Leoste, Krister Peetmaa, Markel Puusep, Arles Taal ja Märt Viileberg

Kutsutud: -

Puudusid: Andres Allikmäe

**Koosoleku päevakava:**

1. Päevakorra kinnitamine
2. Eelmise koosoleku protokolli kinnitamine
3. EETELi tegevuskava IV kvartal 2018 täpsustamine
4. Sügispäevade korraldus Ida- Virumaal
5. EETELi eelarve 2018 täitmise prognoos ja eelarve 2019 kava
6. EETELi ettepanekud soovitused Elektrilevi elektrivõrgu hoolduse ja remondi raamhanke tingimuste koostamiseks
7. Liikmeskonna suurendamine
8. ETIM alamtoimkonna moodustamine
9. Info AIE aastakongressilt
10. EETELi andmekaitse tingimuste kinnitamine
11. Tegevjuhi puhkus

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **EETELi tegevuskava IV kvartal 2018 täpsustamine**

Otsustati korraldada:

* Sügispäevad 29-30.11 Ida-Virumaal
* Jõulu Bowling reedel, 7.12 kell 14-17 Tallinnas
* Koostööpartnerite tänulõuna 11.12 Tallinnas

Võeti teadmiseks, et olulised teemad on praegu sellises seisus:

* EMTAle oleme EETELi seisukohad maksealase kuulekuse avaldamise  kohta edastanud. Liikmete maksekuulekus ja palgad on olnud tasemel. Mitteliikmetel nii ja naa.
* EETEli poolt on Maanteeametile korduvalt esitatud ettepanekud teevalgustite heakskiidu alaste nõuete muutmiseks. Juhatuse nägemus on, et muutused on võimalikud vaid siis, kui liikmete seas leidub julgeid ettevõtjaid, kes  järjekindlalt ka teisi sõltumatute laborite heakskiidu saanud valgusteid pakuvad ja  protsessivad nende valgustite kõrvale jätmisel. Kutsume üles liikmeid selles suunas tegutsema ja ühist rinnet looma, vajadusel korraldame huviliste nõupidamise ja võtame ühendust peadirektor Priit Saukiga.
* Kaablite tuleohutuse nõuete täpsustamise kohta oleme  Siseministeeriumile põhjendatud arvamuse esitanud ja teada saanud, et ettepanekud on arvesse võetud määruse eelnõu muutmisel. Jälgime.
* Päästeametiga koostöös oleme saavutanud, et projekti „500 kodu korda“ raames on mitmed liikmed saanud kohalikelt omavaltsustelt kutse osaleda eluhoonete elektrisüsteemide korrastamisel. Oleme osalemise kohta saatnud päringu Päästeametile ja ootame vastust.
* Kahel sise paigaldajate koosolekul on päevakorras olnud käidutööde korraldamine. Uuel koosolekul jaanuaris 2019 on kavas olulist teemat põhjalikult käsitleda.
* 11.oktoobril toimuval välisvõrgu toimkonna koosolekul arutatakse koos Elektrilevi esindajatega mitut liikmetele olulist teemat, sh elektriseadmete tähistamise-märgistamise ja hangetel tõenäoliselt alapakkumisi esitanud pakkujate töö- ja materjalide kvaliteedi üle tõhusa kontrolli kehtestamist.
* Tegevjuht korjab ja süstematiseerib materjali, et kirjutada artikkel Äripäeva RHS täiendavate 1.jaanuaril 2019 kehtima hakkavate alltöövõtjate õiguste kaitsmise sätete vajalikkuse põhjendamisega. Sel teemal on seni avaldatud seisukohti seinast seina, sh pea- ja alltöövõtjate poolt.
* EETELil seisab liikmete huvides ees tõsine töö Elektrilevi ehituslepingute tüüptingimuste muutmisega, mis vajab juristi kaasamist.

1. **Sügispäevade korraldus Ida- Virumaal 29-30.11.2018**

Otsustati:

* 1. **Korraldada sügiskonverents teemal ENERGEETIKAST PIIRAMATULT neljapäeval, 29.novembril 2018 Ida-Virumaa Kutsehariduskeskuse Narva õppekohas:**

Kogunemine ja tervituskohv kell 10.00, konverentsi algus  kell 10.30, millele järgneb kell 13 tutvumine kooli õpperuumidega ja lõunasöök.

**Konverentsi päevakava:**

* Konverentsi avamine – Vabariigi president Kersti Kaljulaidi tervitus (kooskõlastamisel)
* EETEL TOP võitjate autasustamine
* Kaasaegne energeetika alane kutseharidus Ida-Virumaal – Ida-Virumaa Kutseharidus-keskuse direktor Hannes Mets
* Globaalsed, sh Euroopa trendid energiasektoris – *World Energy Council* Euroopa regionaalne juht Dr Einari Kisel
* Taastuvenergeetika võidukäik Eestis – Enefit Green OÜ juhatuse liige tootmisvaldkonnas Innar Kaasik
* Nüüdisaegsed tehnoloogilised lahendused energeetika- ja tööstuse valdkonnas – Enefit Solutions AS juhatuse liige Rait Kalda

**4.2. Korraldada EETELi üldkoosolek pärast lõunat kell 15 toimub samas päevakavaga:**

* Tunnistuste kätteandmine uutele liikmetele
* Ülevaade EETELi juhatuse tööst 2018.aastal
* Tegevuskava ja eelarve 2019 kinnitamine
* *The European Association for Electrical Contractors (AIE)* tutvustus
* Elektriala ettevõtete palgatasemed ja maksekuulekus

**4.3 Korraldada õhtusöök ning majutus Narva -Jõesuus Meresuu SPAs ja vajadusel ka Toila SPAs.**

**4.4 Ekskursioon Eesti Energia Auvere uude elektrijaama reedel, 30.novembril 2018 kell 10**

Korraldab Enefit Solutions OÜ. **Osalemiseks on vajalik eelregistreerimine!**

1. **EETELi eelarve 2018 täitmise prognoos ja eelarve 2019 kava**

Vaadati üle EETELi eelarve täitmine seisuga 30.september 2018 ja tõdeti, et eelarve täitmine on kulgenud pigem kulude kokkhoiuga, mis kindlustab aasta lõpuks positiivse tulemi. Pärast II poolaasta liikmemaksu arvete välja saatmist oktoobris täpsustub ka tulude pool ning novembris kutseeksamite tulude-kulude summad, mis võimaldab novembri lõpul toimuvale üldkoosolekule esitada 2018.aasta eelarve täitmise prognoosi.

Otsustati juhatuse novembrikuu koosolekul täpsustada juhatuse tööplaani ja eelarve kava 2019.aastaks, et need esitada kinnitamiseks üldkoosolekule.

1. **EETELi ettepanekud soovitused Elektrilevi elektrivõrgu hoolduse ja remondi raamhanke tingimuste koostamiseks**

Arutati liikmetelt tulnud ettepanekute alusel koostaud Elektrilevile 2015.aastal sõlmitud koostöömemorandumi alusel saadetava kirja teksti, tunnistati see sobivaks .

Otsustati teha tegevjuhile ülesandeks kiri viivitamata ära saata.

1. **Liikmeskonna suurendamine**

Otsustati võtta vastu EETELi liikmeks Dumont OÜ nende avalduse ja kolme liikme firma toetuskirjade alusel (lisatud). Tegevjuht on kohtunud Morek IT OÜ esindajaga ja Connecto AS esindajatega, samuti on juhatuse esimees kohtunud Empower AS esindajaga, kes kõik tunnevad huvi EETELi liimeskonnaga liitumise vastu. Otsustati teha ettepanek EETELiga liitumiseks ka Energocomplekt Estonia OÜle – Priit Issakov.

1. **ETIM alamtoimkonna moodustamine**

Tegevjuht informeeris, et seni on laekunud 12 hulgimüüjate toimkonna liikmelt avaldus ETIM alamtoimkonnaga liitumiseks. Ootame SLOlt ametlikku ettepanekut elektrimaterjalide nimetuste eesti keelse tõlke müügiks EETELile. Seejärel jaguneb tõlke ostusumma solidaarselt alamtoimkonna 12 liikme vahel, mille alusel EETEL esitab arved. Tõlge laetakse EETELi kodulehele, kust 12 tasunud liiget saavad parooliga tõlke oma arvutisüsteemi alla laadida. Seejärel tehakse ettevalmistused rahvusvahelise ETIM mittetulundusühinguga liitumiseks 2019.aastal.

Info võeti teadmiseks.

1. **Info AIE aastakongressilt**

Tegevjuht andis lühiülevaate *The European Association for Electrical Contractors* AIE olemusest ja 21.septembril toimunud AIE aastakonverentsist, kus kohtuti ka assotsiatsiooni peasekretär Giorgia Concasega, kes tutvustas AIE tegevust ja tegi ettepaneku EETELile liikmeks astuda. Muutumas on AIE liikmemaksu arvestamise põhimõtted, seetõttu saadame EETELi üksnes elektritöid tegevate liikmete summaarse aasta müügitulu andmed, et saada teada kui sureks võib kujuneda EETELi aastane liikmemaks kui astuda AIE liikmeks. Juhatuse liige Margus Leoste kirjutab ülevaate AIE konverentsist

ELEKTRIALA ajakirja nr 7.

Info võeti teadmiseks, AIEga liitumise otstarbekust arutatakse edaspidi kui on rohkem teavet.

1. **EETELi andmekaitse tingimuste kinnitamine**

Otsustati EETELi andmekaitse tingimused (lisatud) kinnitada ja avalikustada EETELi kodulehel.

1. **Tegevjuhi puhkus**

Kooskõlastati tegevjuhi puhkus 22-28.oktoober 2018

**Järgmine juhatuse koosolek toimub teisipäeval, 13.novembril 2018 kell 14-17 Tehnopoli nõupidamiste ruumis Jupiter.**

Koosoleku juhataja Kristo Reinhold

Protokollija Märt Viileberg